b'\n_START_ARTICLE_\nPythagor\xc3\xa6iske komma\n_START_SECTION_\nTalteori\n_START_PARAGRAPH_\nOktaven har talforholdet 2/1, hvilket betyder at den h\xc3\xb8je tone svinger dobbelt s\xc3\xa5 hurtigt som den dybe. Oktaven kan deles i de to mindre forhold en kvint p\xc3\xa5 3/2 og en kvart p\xc3\xa5 4/3. Tilsammen giver de en oktav idet (3/2)*(4/3) = 2/1. Hvis intervallet en kvart "vendes om", s\xc3\xa5 det angiver et nedadg\xc3\xa5ende interval, bliver forholdet 3/4, og sammen med en opadg\xc3\xa5ende kvint danner det en stor sekund (3/2)*(3/4) = 9/8._NEWLINE_Seks store sekunder giver intervallet (9:8)\xe2\x81\xb6 = 2,0273. K\xc3\xa6den rammer derfor 1,36\xc2\xa0% for h\xc3\xb8jt, hvilket kaldes for Pythagoras\' komma. For at opn\xc3\xa5 en ren oktav m\xc3\xa5 mindst et af intervallerne ofres, hvilket er fundamentet i enhver stemning af et musikinstrument.\n_START_SECTION_\nUlven\n_START_PARAGRAPH_\nStemt med rene intervaller kan kun 11 af kvinterne v\xc3\xa6re rene, og en kvint kan ikke stemmes rent. Den betegnes som ulven, "ulvekvinten". Kvinten er ganske f\xc3\xb8lsom overfor forstemning; allerede 0,2\xc2\xa0% er den tydelig h\xc3\xb8rbar, selv ved et sunget interval, og med 1,36\xc2\xa0% er intervallet kassabelt. De fleste kilder angiver derfor at ulven blev lagt blandt toner, som ikke kom i brug. Imidlertid er der skrevne vidnesbyrd fra omkring 1450 om placering af ulven i yderkanten af det normale omr\xc3\xa5de. Forklaringen er, at ulven gav ganske brugbare store tertser.'